Na temelju članaka 46. i 47. Zakona o poljoprivredi (,,Narodne novine“, broj: [118/18](https://www.iusinfo.hr/zakonodavstvo/zakon-o-poljoprivredi-2019), [42/20](https://www.iusinfo.hr/zakonodavstvo/zakon-o-dopunama-zakona-o-poljoprivredi), [127/20](https://www.iusinfo.hr/zakonodavstvo/odluka-ustavnog-suda-republike-hrvatske-broj-u-i-4220-2020-od-20-listopada-2020-i-izdvojeno-misljenje-i-izdvojeno-podupiruce-misljenje-suca) i [52/21](https://www.iusinfo.hr/zakonodavstvo/zakon-o-izmjenama-i-dopunama-zakona-o-poljoprivredi-2)), Nacionalne strategije za provedbu školske sheme voća i povrća te mlijeka i mliječnih proizvoda od školske godine 2017/2018. do 2022/2023. i Pravilnika o provedbi Nacionalne strategije za provedbu školske sheme voća i povrća te mlijeka i mliječnih proizvoda od školske godine 2017./2018. do 2022./2023. (,,Narodne novine“, broj 93/21),

(upisati naziv škole, adresu i poštanski broj, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Škola)

 i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(upisati ime i prezime fizičke osobe/naziv pravne osobe i ime i prezime ovlaštene osobe dobavljača, adresu sjedišta i poštanski broj, OIB, adresa skladišta za proizvode iz Priloga 1 ovoga Ugovora)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Dobavljač)

dana \_\_\_\_\_\_\_\_\_ 20\_\_ sklapaju

**U G O V O R**

**o opskrbi škole prihvatljivim proizvodima u okviru Školske sheme**

**Članak 1.**

1. Zakonom o poljoprivredi (,,Narodne novine“, broj: [118/18](https://www.iusinfo.hr/zakonodavstvo/zakon-o-poljoprivredi-2019), [42/20](https://www.iusinfo.hr/zakonodavstvo/zakon-o-dopunama-zakona-o-poljoprivredi), [127/20](https://www.iusinfo.hr/zakonodavstvo/odluka-ustavnog-suda-republike-hrvatske-broj-u-i-4220-2020-od-20-listopada-2020-i-izdvojeno-misljenje-i-izdvojeno-podupiruce-misljenje-suca) – Odluka Ustavnog suda Republike Hrvatske i [52/21](https://www.iusinfo.hr/zakonodavstvo/zakon-o-izmjenama-i-dopunama-zakona-o-poljoprivredi-2); u daljnjem tekstu: Zakon) propisani su posebni programi potpora koji se provode u skladu s dijelom I. glavom I. poglavljem II. Uredbe (EU) br. 1308/2013, između ostalih, i program potpora za opskrbu voćem i povrćem te mlijekom i mliječnim proizvodnima u obrazovnim ustanovama (u daljnjem tekstu: Školska shema). Školska shema provodi se u okviru Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2017/2018. do 2022/2023., a njena provedba propisana je Pravilnikom o provedbi Nacionalne strategije za provedbu školske sheme voća i povrća te mlijeka i mliječnih proizvoda od školske godine 2017./2018. do 2022./2023. (,,Narodne novine“, broj 93/21; u daljnjem tekstu: Pravilnik).

1. Ovaj Ugovor o opskrbi škole prihvatljivim proizvodima koji se distribuiraju u okviru Školske sheme (u daljnjem tekstu: Ugovor o opskrbi škole) sklapa se za potrebe provedbe Školske sheme i poštivanja pravila o provedbi iste, u skladu s odredbama Zakona i Pravilnika.
2. Za potrebe tumačenja ovoga Ugovora o opskrbi škole pojam *Distribucija i/ili isporuka* predstavlja mjeru koja se provodi u okviru Školske sheme, a pojam *isporuka* znači dostavu proizvoda školi od strane dobavljača.

**Članak 2.**

1. Ovim Ugovorom o opskrbi škole, Škola i Dobavljač uređuju način i uvjete suradnje te međusobna prava i obaveze u provedbi Školske sheme, u okviru mjere Distribucija i/ili isporuka (članak 15. Pravilnika) voća i povrća te mlijeka i mliječnih proizvoda. U užem smislu predmet Ugovora o opskrbi škole je proizvod, odnosno ugovaranje uvjeta pod kojima se isti isporučuje školi, u skladu s kriterijima kvalitete i drugim poželjnim karakteristikama koje podrazumijevaju implementaciju i upotrebu dobre poljoprivredne i trgovačke prakse u svim fazama (proizvodnja, skladištenje, priprema i transport), a navedeni su u poglavlju *Kriteriji za odabir proizvoda koji se distribuiraju i/ili isporučuju u okviru Školske sheme*, Nacionalne strategije za provedbu školske sheme voća i povrća te mlijeka i mliječnih proizvoda od školske godine 2017/2018. do 2022/2023.
2. Ugovorom o opskrbi škole se osobito definira sljedeće:
* grupe proizvoda i proizvodi koji se isporučuju školi
* razdoblje isporuke proizvoda koji se dostavljaju školi
* dinamika isporuke proizvoda od Dobavljača prema Školi
* cijena proizvoda za vremensko razdoblje isporuke proizvoda od dobavljača prema školi
* povrat isporučenih proizvoda.

**Članak 3.**

Ugovorne strane dobrovoljno, otvoreno i aktivno surađuju sa svrhom povećanja učinkovitosti i unaprjeđenja transparentnosti provedbe te promicanja temeljnih načela Školske sheme: poboljšanja distribucije i kvalitete distribuiranih poljoprivrednih proizvoda u odgojno-obrazovne ustanove i poboljšanja prehrambenih navika djece/učenika.

**Članak 4.**

1) Dobavljač se obvezuje Školi isporučivati prihvatljivi/e proizvod/e iz sljedećih grupa proizvoda[[1]](#footnote-1):

1. Voće i povrće
2. Mlijeko
3. Mlijeko i mliječni proizvodi (u omjeru 60%:40%, članak 21. stavak 8. Pravilnika)
4. Prihvatljivi proizvod/i iz grupe/a proizvoda navedenih u stavku 1. ovoga članka, koji su predmet ovoga Ugovora o opskrbi škole, a koje Škola naručuje od Dobavljača, navedeni su u tablici koja se nalazi u Prilogu 1 ovoga Ugovora o opskrbi škole i njegov je sastavni dio, a koju Škola i Dobavljač zajedno razmatraju i u suglasju popunjavaju.

**Članak 5.**

1. Dobavljač i Škola dužni su poštivati i pridržavati se svih odredbi ovoga Ugovora o opskrbi škole, a osobito uvjeta isporuke proizvoda navedenih u tablici iz Priloga 1 ovoga Ugovora o opskrbi škole koja je sastavni dio ovoga Ugovora o opskrbi škole, osim u slučaju više sile, kako je propisano člankom 19. Pravilnika.
2. Isporuka naručenog/ih proizvoda, u skladu s člankom 15. Pravilnika, ne može biti započeta bez sklopljenog Ugovora o opskrbi škole između Dobavljača i Škole.
3. Škola naručuje proizvode navedene u tablici iz Priloga 1 ovoga Ugovora o opskrbi škole u količini dovoljnoj da se raspodijeli na ukupan broj učenika u školi koji sudjeluju u provedbi Školske sheme\_\_\_\_\_\_\_\_\_\_\_[[2]](#footnote-2), a da količina pojedinačnog obroka po učeniku iznosi:

– od 100 do 200 g voća ili povrća

– 200 ml voćnog/povrtnog soka

– od 0,15 do 0,25 l mlijeka

– od 150 do 200 g mliječnog proizvoda.

1. Dobavljač je tijekom vremenskog razdoblja trajanja ovoga Ugovora o opskrbi škole dužan:
* jamčiti za i osigurati održivost i kontinuitet isporuke naručenog/ih proizvoda navedenih u tablici iz Priloga 1 ovoga Ugovora o opskrbi škole u skladu s dogovorenom dinamikom isporuke,
* isporučivati svjež/e, zdravstveno ispravan/ne proizvod/e navedene u tablici iz Priloga 1 ovoga Ugovora o opskrbi škole u skladu s odgovarajućim tržišnim standardom za pojedini proizvod te načinom dostave i pripremom proizvoda za isporuku kako je naveo u Obrascu – Iskaz interesa za sudjelovanje- dobavljači, prilikom prijave za sudjelovanje u Školskoj shemi.
1. Po izvršenoj isporuci Dobavljač Školi izdaje otpremnicu za isporučen/e proizvode.
2. Škola je dužna potpisati otpremnicu, uzeti dva primjerka otpremnice te voditi posebnu evidenciju preuzetih količina voća i povrća i/ili mlijeka i mliječnih proizvoda u okviru Školske sheme.
3. Ako Škola nije zadovoljna kvalitetom isporučenog/ih proizvoda (proizvod ne udovoljava tržišnom standardu ili je upitna njegova zdravstvena ispravnost ili nije u skladu s drugim poželjnim karakteristikama navedenima u poglavlju *Kriteriji za odabir proizvoda koji se distribuiraju i/ili isporučuju u okviru Školske sheme*, Nacionalne strategije za provedbu školske sheme voća i povrća te mlijeka i mliječnih proizvoda od školske godine 2017/2018. do 2022/2023), istu pošiljku ne preuzima od Dobavljača, već je Dobavljač dužan u istom tjednu Distribucije isporučiti novu, odgovarajuću pošiljku proizvoda, koja je u skladu sa zahtjevima Školske sheme za proizvode.
4. Ako Dobavljač, u slučaju iz stavka 7. ovoga članka, ne provede navedene aktivnosti, Škola je dužna u roku od 8 dana o istome obavijestiti Ministarstvo poljoprivrede i Agenciju za plaćanja u poljoprivredi, ribarstvu i ruralnom razvoju pisanim putem ili putem elektroničke pošte, o čemu konačno mišljenje donosi Povjerenstvo iz članka 14. stavka 8. Pravilnika.

**Članak 6.**

1. Ovaj Ugovor o opskrbi škole sklapa se na vremensko razdoblje navedeno u tablici (stupac 2) koja se nalazi u Prilogu 1 ovoga Ugovora o opskrbi škole i njegov je sastavni dio.
2. Ovaj Ugovor o opskrbi škole može raskinuti bilo koja od ugovornih strana, na način da drugoj ugovornoj strani dostavi pisanu izjavu o raskidu ugovora u roku od 8 dana prije datuma s kojim smatra ugovor raskinutim iz slijedećih razloga:
* Škola može raskinuti ovaj Ugovor o opskrbi škole u slučaju da Dobavljač učestalo dostavlja zdravstveno neispravne proizvode koji nisu usklađeni s odgovarajućim tržišnim standardom ili ne poštuje uvjete dostave proizvoda, zajednički definirane u tablici koja se nalazi u Prilogu 1 ovoga Ugovora o opskrbi škole, na način opisan u članku 5. stavcima 7. i 8. ovoga Ugovora o opskrbi škole;
* Dobavljač može raskinuti ovaj Ugovor o opskrbi škole ako postoje opravdani razlozi zbog kojih ne može izvršiti ugovorne obveze, o čemu Školi uz obavijest o raskidu dostavlja i pisano obrazloženje;
* u slučaju raskida Ugovora o opskrbi Škole zbog odustajanja Škole od provedbe Školske sheme, Škola je dužna obavijestiti osnivača Škole u roku od najmanje 8 dana prije raskida, a osnivač Škole dužan je postupiti u skladu s odredbama članka 11. Pravilnika.
1. Dobavljač i Škola su dužni obavijestiti Ministarstvo poljoprivrede o raskidu Ugovora o opskrbi škole i razlozima za raskid.
2. Ugovorne strane ne mogu mijenjati sadržaj ovoga Ugovora o opskrbi škole.
3. Ugovor o opskrbi škole je sastavljen u dva (2) istovjetna primjerka, od kojih svaka ugovorna strana zadržava po jedan (1) primjerak, koji je, u skladu s člankom 13. stavkom 14. Pravilnika, dužna čuvati pet godina od sklapanja istog.
4. Ugovor o opskrbi škole stupa na snagu danom potpisa osoba ovlaštenih za zastupanje obiju ugovornih strana.

|  |  |  |
| --- | --- | --- |
| **Za Školu****osoba ovlaštena za zastupanje** **\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **Za Dobavljača****osoba ovlaštena za zastupanje** \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| U \_\_\_\_\_\_\_\_\_\_\_ , dana \_\_\_\_\_\_20\_\_ |   |

**PRILOG 1**

Tablica proizvoda koje Dobavljač, u skladu s Ugovorom o opskrbi škole, isporučuje Školi (jedan proizvod upisuje se u jedan red)

|  |  |  |  |
| --- | --- | --- | --- |
| **1** | **2** | **3** | **4** |
| Naziv proizvoda  | Vremensko razdoblje isporuke (naznačiti trajanje - najmanje jedan, a najviše tri mjeseca) | Dinamika isporuke | Cijena proizvoda koji se isporučuje  |
| Ukupan broj tjedana isporuke | Broj isporuka u jednom tjednu |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. potrebno je zaokružiti odgovarajuću grupu/e proizvoda (a,b,c) [↑](#footnote-ref-1)
2. potrebno je upisati broj učenika iz Odluke o odobrenju podnositelja zahtjeva za potporu [↑](#footnote-ref-2)